
Prooemium* 


Ad  capessendam  supremam  doctoratus  lauream, 
leges  academicae  dissertationem  inauguralem,  de 
objecto  ad  rem  medicam  spectante,  publicae  dis-* 
quisitioni  submittere  jubent;  quibus  ut  satisfaciam 
Pneumonorrhagiam  selegi,  quem  morbum  rite  ob-> 
servare  mihi  saepius  occasio  data  fuit.  Persuasus 
sum,  liancce  elaborationem  multis  erroribus  scatere, 
sed  lector  benevole  perpendas,  angustias  temporis 
ad  elaborandum  dati,  exiguam  quam  mihi  licuit  in 
scientia  medica  colligere  experientiam  et  quoties 
quid  manci  reperies,  considera  me  non  ex  pruritu 
scribendi  sed  ex  lege  hancce  tractatiunculam ,  su^* 
scepisse. 

Etymologia  et  morbi  conceptus. 


neumonorrhagia  —  Pneumorrhagia  *)  a  llvsvgcov  (pulmo) 
et  orjyvvgi  ((juyco ,  tfacn rcJ,  frango,  rumpo,  prorumpo);  etiam 
nomine  sputi  cruenti,  sanguinis  sputi,  fluoris  sanguinis,  exspui¬ 
tionis,  et  tussis  cruentae  nota.  —  Aliis  audit;  Haemoptysis 
Haemoptysmus,  Haemoptoe,  Emptoe,  Emptoys,  Haemorrhagia 
pulmonis.  Germ. :  CunqenMutflup ,  S3(ufc^uften  r  SMutfpucfen, 
$3(utfpeten,  $3Jfutau$nutrf. 

His  nominibus  diversis,  comprehenduntur  profluvia  san¬ 
guinis  organorum  respirationis,  i.  e.  laryngis,  tracheae,  bron¬ 
chorum  pulmonumque,  sanguine  maxima  ex  parte  per  os  pro¬ 
veniente;  sed  nullatenus  haemoptysis,  haemoptysmus,  et 
haemoptoe,  hanc  notionem  stricte  adimplent;  quum  una  ex  parte 
haemoptysmus,  absque  sanguinis  profluvio  ex  organis  respira¬ 
toriis  occurrit;  (profluvia  sanguinis  cavi  oris,  gingivae  etc.) 
altera  ex  parte  sanguis  ex  pulmonibus  absque  tussi  eliminari 
potest. 

Jam  Galenus ,  Riverius ,  JFV.  Ilo f [mana  Ladwig,  Z.  Piat- 
ner  et  alii  sputum  cruentum  a  haemoptysi  distinxerunt 5  illo  san¬ 
guinem  e  cavo  oris ;  hac  ex  organis  respiratoriis  profluentem 
credentes. 

Ex  his  nominibus  respectu  etymologico  Pneumonorrhagiam 
sine  dubio  optimam  denominationem  esse  nemo  negabit,  quae 
pro  diversa  sanguinis  profluvii  sede ,  in  Tracheorrhagiam  et 
Pneumorrhagiam  proprie  sic  dictam  discedit  , 


*)  Schonleiti. 

Definienda  est  ergo  Pneuinonorrhagia  qua  evacuatio  san¬ 
guinis  ex  pulmonibus  ope  tussis ,  fortioris  exspirationis ,  sive 
motus  tantum  tracheae  regressivi  causata;  insimul  cruoris  flu¬ 
xum  ex  larynge  (Laryngorrhagiam),  ex  trachea  (Tracheorrha- 
giam)  complectens ;  quamquam  nolae  distiiiclivae  ultimarum 
haemorrhagiarum ,  haud  semper  et  ubique  presto  sint. 

Haemorrhagiarum  seriem  lustranti,  si  quantitatem  san¬ 
guinis  per  pulmones  vagantis,  motum  hujus  organi  continuum, 
ejusque  sensibilitatem  et  irritabilitatem  altiorem,  structuram 
ejus  teneram,  viciniam  cordis  ete.  rite  perpendit,  mirum  non 
videbitur,  Pneumonorrhagiam  sistere  morbum  epistaxi  et  hae- 
morrhoidibus  exceptis ,  omnium  haemorrhagiarum  frequentis¬ 
sime  occurrentem. 

Momenta  symptomatica  generalia. 

Symptomata  lustrans  alia  invenis,  quae  morbo  saepe 
praecedunt,  alia,  quae  illuni  comitantur,  alia,  quae  ei  succedunt. 

Etsi  haemorrhagia  pulmonum  subito  saepe  absque  omni 
turba  circuli  cruoris  per  reliquum  corpus,  deficientibus  con¬ 
gestionis  ad  pulmones  prodromis  intret ;  tamen  casus  multo  fre- 
quentiores  occurrunt,  in  quibus  praeprimis  activae,  sympto¬ 
mata  praecedere  consvescunt,  uti  •  respiratio  difficilis,  sensus 
gravitatis  et  oppressionis  in  pectore,  aut  in  uno  ejus  latere, 
sic  et  inter  scapulas,  aut,  quod  secundum  «/.  L.  Schonlein  fre¬ 
quentissime  adparet,  in  una  pectoris  plaga  circumscripta.  Ex 
his  motu  aut  sermone  protracto  vera  dyspnoea  se  evolvit,  aeger 
profunde  inspirare  tenlans  tussiculam  brevem  prodit;  percipitur 
dolor  in  trachea  aut  lanrynge,  et  quidem  mox  obtusus  et  pre¬ 
mens,  mox  acutus  et  pungens;  superaccedunt  anxietas,  calor 
ex  pedore  ascendens,  mutua  sensatio  frigoris  et  caloris  in 
reliquo  corpore,  palpitatio  cordis,  caephalea  gravativa ,  oculo¬ 
rum  scintillatio,  aurium  susurrus,  somnus  inquietus,  vertigo. 

8ymtomatibus  his  per  paucas  horas,  aut  per  plures  dies 
diversa  intentione  perstantibus,  haemorrhagia  adparet.  Aegri 
hoc  momento  sensationem  aquae  tepidae  in  pectore  effusae  indi- 

eant  ( Schonlein )  et  sub  augmento  omnium  symptomatum,  sub 
sensu  caloris  e  pulmonibus  ac  trachea  ascendentis,  latex  cruen¬ 
tus,  cum  stertore  aut  cum  strepitu,  ebullienti  fluido  similis,  tussi 
levi,  aut  saepe  violenta  exorta,  ejicitur. 

Sanguis  eliminatus  est  coloris  diversi  aut  laete  ruber  (ar¬ 
teriosus)  aut  nigricans  (venosus)  non  raro  et  paucis  in  minutis 
colorem  suum  mutans  (a Schonlein)  quantitate  jam  majori  jam 
minori,  spumosus,  vesiculis  aereis  consitus,  aut  merus,  aut 
forma  striarum  muco  bronchiali  immixtus  expectoratur;  alias 
torrentis  instar  ex  pulmonibus  prorumpit  (£uncKnblutjiur£ ,  hae¬ 
morrhagia  pulmonum) ;  quod  quum  accidit ,  diaphragmate  per 
tussim  validam  in  compassionem  tracto,  ac  portione  sanguis 
per  oesophagum  in  ventriculum  defluxa,  vomitum  cruentum 
Haematemesin  simulare  potest.  Hac  praecoci  laticis  nobilissimi 
jactura  aegrum  haud  raro  statu  asphyctico  detentum  jacere  inve¬ 
nies!  —  Nec  desunt  exempla  eorum  qui  somno  profundo  se- 
pulti,  aut  debiles,  et  male,  ac  supino  insitu  locati,  superve¬ 
niente  majore  sanguinis  unda,  suffocati  sunt  («/*.  P.  Frank .) 

Haemorrhagia  finita,  et  sanguine  evacuato  quies  ingruit, 
symptomata  prodroma  imminuuntur,  cessant;  frequenter  tamen 
remanet  dyspnoea ,  et  post  moram  breviorem  aut  longiorem, 
haemorrhagia  denuo  comparet.  Variat  autem  haec  relate  ad 
quantitatem  et  qualitatem  sanguinis  excreti,  relate  ad  duratio- 
nem,  reversionem,  et  pro  diversa  morbi  natura. 

Momenta  diagnostica. 

Haec  indagantem  juvabit,  auctorum  distinctionem  pneu- 
monorrhagiae ,  a  sede  —  charactere,  ac  indole  —  quantitate, 
et  vehementia  sanguinis  prosilientis  —  ab  influxu  ejus  salutari, 
ac  nocivo  in  morbos  forsan  praesentes  —  a  typo,  —  genio  reg¬ 
nante,  —  aut  a  mutua  ejus  ratione,  cum  aliis  morbis  deriva¬ 
tam,  rite  dignari ;  quum  unicus  hic  morbus,  pro  hac  diversi¬ 
tate  aliam ,  et  aliam  therapiam  sibi  exposcit. 

I.  Quoad  sedem  suam  secedit  hic  morbus  aut  in ; 

a.  Tracheorrhagiam ,  prout  in  larynge  aut  trachea  resi¬ 
det.  Aut  in : 

b.  Pneumonorrhagiam  proprie  sic  dictam,  prout  san¬ 
guis  ,  ex  ipsis  pulmonibus  provenit. 

A.  Tracheorrhagiam,  quae  et  nomine  Haemoptoes  nota  est 
( 'jSchonlein )  cognoscis  ex  sequentibus :  aeger  in  certa  plaga 
tracheae,  aut  laryngis,  aut  in  majori  bronchorum  ambitu 
indicabit  pruritum  ingratum,  sensum  ardoris,  huic  super- 
accedit  tussicula  brevis,  non  ex  profundo  pulmonum  veniens 
superficialis;  vox  aegri  alienatur  aut  rauca,  aut  sibilans  fit. 
Sub  levi  screatu  aut  sub  hac  tussicula  brevi,  quae  aut  sicca, 
aut  cum  expectoratione  muci  albuminosi  conjuncta  esse  potest, 
sanguis  parca  quantitate  absque  spumis,  aut  cum  muco  aequa¬ 
liter  mixtus,  aut  hunc  tantum  insuperficie  tingens,  semper 
laete  ruber  eliminatur.  —  Sub  auscultatione  strepitum  respi¬ 
ratorium  invenies  normalem,  sub  percussione  nullam  sonus 
alienationem  —  sed  sub  stethoscopo  in  trachea  percipitur 
stertor  (Schonlein.) 

Vasis  sanguinem  plorantibus,  profundius  locatis  diagnosis 
erit  difficilior.  Nec  facile  quisquam  eruet,  nuni  vasa  trachealia 
an  non  potius  pulmonalia  cruorem  fundant  ?  —  si  sanguinis 
effusio  est  notabilis,  si  eruor  in  bronchos  depluit,  dyspnoeam 
respirationem  difficilem,  strepitosam  causat,  et  tussi  exorta 
sanguis  spumosus  ejicitur;  tunc  inquam  dubius  haerebis  quae¬ 
nam  sit  sedes  haemorrhagiae?  — 

B.  Pneumonorrhagia  proprie  sic  dicta  a  nunc  depicto 
morbo  eo  differt;  quod  stadium  congestionis  in  pulmone  ipso 
celebrat,  quod  sub  respiratione  multum  impedita  tussique 
validiori  sanguis  spumescens  et  copiosus  eliminatur.  Insuper 
adhuc  imaginem  hujus  morbi  distinguentem  symptomatibus 
uberius  nobis  ultro  exponendis  depingemus. 

II.  Hespectu  characteris  s.  indolis  obvenit  pneumonorrhagia 
aut  cum  charactere : 

a.  Activo  s.  inflammatorio. 

b.  Erethistico  s.  spasmodico. 

c.  Passivo  s.  paralytico, 

A.  Character  pneumonorrhagiae  activus  —  inflammatorius 
(veterum)  qui  secundum  clar,  J.  jV,  Raimann  etiam  sic  dictum 

characterem  erethismi  in  se  complectit  —  sthenicus  hyper- 
slhenicus  (recentiorum)  synochalis  ( Haase  et  Reil ),  cum  ener¬ 
gia  vitali  morbose  in  corde  et  arteriis  exaltata  procedens,  abnor¬ 
mem  secretionem  in  pulmonibus  provocat. 

Praecedere  ei  consvescunt :  inquietudo,  pervigilium  aut 
major  etiam  propensio  in  somnum,  insomnia  vivida  terrifica, 
phaenomena  congestionis  ad  pulmones:  gravitas,  pressio,  ten¬ 
sio,  pruritus,  dolor  ardens  in  pectore,  stimulus  in  tussim, 
frigus  cum  aestu  alternans,  pulsus  acceleratus,  plenus,  fortis, 
durus,  dicrotus,  saepe  inaequalis  ac  irregularis,  urina  par¬ 
ca,  flammea;  stricte  omnia  fere  symptomata  pneumoniae  inci¬ 
pientis.  His  haud  raro  junguntur  phaenomena  congestionis  in 
encephalon:  rubor,  tumor  faciei,  cephalea,  vertigo  etc. 

Sanguis  evacuatus  est  laete  ruber,  parcus,  cito  coagu- 
labilis,  mox  et  crustam  inflammatoriam  formans.  Haemorrha¬ 
gia  comparente  omnia  symptomata  imminuuntur,  aeger  omni 
ex  parte  notabile  levamen  persentit,  quod  et  qua  symptoma 
pathognomonicum  hujus  pneumonorrhagiae  semper  intrat.  Con¬ 
firmant  porro  diagnosim :  subjecta  robusta  ampli  latique  tho¬ 
racis ,  causarum  indoles,  diathesis  phlogistica,  in  hieme  gras- 
sans,  remediorum  fors  jam  adhibitorum  effectus. 

v 

B.  Character  erethismi,  spasmodicus,  (quem  nonnulli  et 
asthenicum  putant)  asthenico  activus,  typhi  {Reil)  cum  ener¬ 
gia  vitali  quidem  imminuta,  sed  cum  cordis  arteriarumque 
exaltata  irritabilitate  incedit.  Agnoscit  et  hic  character  phae¬ 
nomena  pneumonorrhagiae  activae  prodroma  eadem,  sed  sunt 
hic  minus  constantia  ac  cum  aliis  prioribus  plane  contrariis 
alternantia.  Invenies  hic  cutem  frigidam,  siccam,  urinam 
pallidam,  spasticam,  ruborem  faciei  magis  circumscriptum, 
faciem  mox  frigidam  mox  calidam ,  praecocem  aestus  cum 
horripilationibus  mutationem,  sanguinis  inaequalem  distribu¬ 
tionem,  pulsum  frequentem,  acceleratum,  parvum,  spastice 
contractum,  multum  variabilem,  et  sensibilitatem  totius  cor¬ 
poris  morbose  exaltatam,  dispositionemque  in  phthisim  pulmo¬ 
nalem  praesentem.  Aucta  intensione  horum  symptomatum  san¬ 
guis  quantitate  majori  sub  insultu  profluit,  sic  et  repetitis  vici- 

bus  cum  levamine  saltem  sub  initio  paroxysmi,  exiguo  ejici¬ 
tur*  Sanguis  evacuatus,  et  hic  laete  ruber  adparet,  consi- 
stentiam  minorem,  crustam  phlogisticam  initio  morbi  exi¬ 
guam,  postmodum  vero  nullam  offerens.  Diagnosim  diluci¬ 
dant:  habitus  phthisicus,  constitutio  irritabilis,  in  individuis 
debilioribus  ac  junioribus. 

C.  Pneumonorrhagia  cum  charactere  passivo,  paralyseos 
(Reil  et  Haase )  torporis ,  asthenico  torpido ;  debilitate  vitali 
cum  cordis  arteriarumque  irritabilitate  languente  notata. 

Quamquam  haec  pneumonorrhagiae  species  plurimis  in 
casibus  absque  prodromis  intret;  tamen  haud  raro  phaeno¬ 
mena  accumulationis  sanguinis  et  congestionis  in  pulmonibus 
passivae :  dolorem  obtusum ,  pressivum ,  gravitatem  ac  ten¬ 
sionem  ,  in  pectore  ei  praecedere  videbis.  Hunc  characterem 
et  insuper  cognoscis  ex  absentia  symptomatum  pneumonor- 
rhagiam  activam  aut  erethicam  indicantium,  ex  habitu  aegri, 
ex  morbis  praegressis  et  praesente,  ex  sanguinis  indole  ma¬ 
gis  venosa.  Sanguis  profluens  est  nigri  coloris,  tenuis  reso¬ 
lutus,  qui  tantum  in  majori  quantitate  eliminatus  tussim  exci¬ 
tat;  respiratio  est  stertens,  halitus  est  foetidus,  aeger  fere 
totus  friget,  ac  summe  se  delassatum  persentit,  cutis  est 
laxa,  luridi  coloris,  plumbea,  sudore  viscido  tecta,  corripit 
haec  pneumonorrhagia  potissimum  individua  provectae  aetatis 
constitutionis  laxae  ac  debilis  haemoptysi  saepius  detenta. 
Obvenit  simile  profluvium  in  febre  putrida,  aut  morbo  macu¬ 
loso  Werlhofii ,  scorbuto  etc. 

III.  Respectu  quantitatis  et  vehementiae  sanguinis  prosilien¬ 
tis:  exislit 

a.  Haemoptysis,  cum  rejectione  sanguinis  lenta;  et 

b.  Haemorrhagia  pulmonum  stricte  sic  dicta  (£tntgen- 
blutfturj)  si  sanguinis  magno  impetu  ac  magna  co¬ 
pia  prorumpit  e  pulmonibus. 

IV.  Quoad  influxum  ejus  salutarem  ac  nocivum  in  forsan 
praesentes  morbos  est  aut:  critica  —  symptomatica  — - 
idiopathica  —  sympathica  —  aut  metastatica. 

V.  Quoad  typum  haemoptysis  est  aut  continua  continens,  aut 
plerumque  remittens,  imo  intermittens,  typo  jam  regu¬ 
lari  jam  irregulari.  Exempla  pneumonorrhagiarum  inter¬ 
mittentium  leguntur  in  operibus  CC.  Rei/ ,  Spangenberg, 
Fr .  Hoffmann ,  Thomson ,  Mead  etc. 

In  opere  cel.  Rougemont *  *)  sunt  casus  pneumorrha- 
giarum  per  13,  20,  40  annos  ordinem  periodicum  ob¬ 
servantium, 

VI.  Ad  causas  remotas  relata  pneumonorrhagia  est  aut:  hae- 
reditaria,  sporadica,  endemica,  aut  epidemica;  haec 
plerumque  pneumoniae  putridae  se  adjungit.  Descripta 
est  talis  epidemia  a  CC.  Fr.  Hoffmann ,  Heidenstamm 
et  StoU. 

VII.  Quoad  mutuam  ejus  rationem  cum  aliis  morbis  adparet 
aut:  simplex  aut  complicata:  cum  pneumonia  exanthe¬ 
matibus,  febri  putrida,  scorbuto  etc. 

Differentia  cum  morbis  analogis. 

Existunt  nonnulli  morborum ,  in  quibus  sanguis  aut  ei 
similes  humores  per  os  ejiciuntur,  qui  haemoptysim  ideo  si¬ 
mulantes  ,  facile  ad  incongruam  therapiam  seducere  possent. 
Huc  pertinent: 

A.  Muci  ex  glandulis  bronchialibus  secreti  colore  suo  alie¬ 
nati  ejectio.  Hic  mucus  in  individuis  senio  confectis,  tumenti¬ 
bus  his  glandulis  secretus  colorem  saepe  nigrum  offert,  cel.  Por- 
tal 2).  Accidentaliter  etiam  alienatur  hic  mucus  per  substan¬ 
tias  colorantes  in  bronchos  deductas ,  uti  ab  inspirato  pulvere 
laterum  3)  colorem  similem  exhibet;  nec  raro  nigri  coloris  a  ho¬ 
minibus  in  cubiculis  fumo  repletis  diu  morantibus  expectoratur* 


*)  AbhandluUg  (iber  die  ortlichen  Krankheiten,  Eine  gekronte 
Preisschrift,  Aus  dem  Franzosischen  ubersetzt  von  F»  G.  We+ 
geler.  Frankfurt  am  Main.  1794.  —  8.  Seite  94. 

*)  Samnii,  auserles.  Abh.  zum  Gebrauche  fur  practische  Aerzle. 
B.  10.  S.  410. 

3)  Spangenberg  a.  a.  O.  S.  255. 

Absentia  symptomatum  prtcumonorrhagiae  praeeuntium  eamque 
comitantium  sic  et  solutio  hujus  muci  aquosa  colorem  griseum 
offerens,  diagnosim  confirmant. 

B.  Haemorrhagia  a  choannis  narium  posticis;  hic  imo 
sanguine  epigloltidem  irritante,  tussis  oritur,  et  diagriosim 
obscurat,  sed  examine  rite  instituto  absentia  difficultatis  re¬ 
spirationis,  dolorum  in  thorace  prementium,  partes  sanguinis 
coagulati,  cavo  oris  bene  inspecto,  e  choannis  narium  posti¬ 
cis  dependentes,  injectiones  acidiusculae  omne  dubium  solvent. 

0.  Stomatorrhagia  —  hic  screatus  et  tussis  plane  deficiunt 
et  eluto  ore,  locus  sanguinem  plorans  patebit. 

D.  Gasteorrhagia.  Haematemesis,  vomitus  cruentus, 
$ett'2Mutun^  &Mutbrecfyen.  Haemoptysis  simulat  hunc  morbum,  si- 
sanguis  sub  violento  insultu  per  pharyngem  et  oesophagum  magna 
copia  in  ventriculum  delatus,  emesi  per  tussim,  sympathice  pro¬ 
vocata,  cum  contentis  ejus  evomitur.  Ambo  vero  diversitate 
suorum  symptomatum*  aut  prodromorum,  aut  pathognomonico- 
rum,  aetatis,  dispositionis,  constitutionis  coloris  sanguinis 

ejecti,  in  haemoptysi  laete  rubri,  in  haematemesi  fere  semper 

# 

atrorubri  vel  atri  quum  et  sanguis  arteriosus  in  ventriculo  car* 
bonisatur  ( Haase )  stricte  distinguuntur* 

Momenta  aetiologica. 

Pneumonorrhagia  ut  alii  morbi  causas  disponentes,  et  excitantes 

agnoscit* 

Causas  disponentes 

invenimus4. 

A.  In  thoracis  deformitatibus  variis,  ejusque  vitiosa  confor¬ 
matione  ;  si  nempe  spatium  thoracis,  nimis  angustatum,  expansio¬ 
nem  pulmonum  debitam,  et  per  hos  circulationem  sanguinis  li¬ 
beram  impedit;  quod  et  experientia  in  individuis  lordosi  et 
scoliosi  aliisque  deformitatibus  spinae  dorsi  mulctatis,  pulmo* 
num  cum  pleura  concretione  laborantibus,  item  et  in  iis,  qui  per 
thoracula  pectus  multum  constringere  amant,  confirmat,  nam 
haec  Haemoptysi  frequentissime  correptos  videmus* 

B.  In  certa  vitae  periodo.  Experientia  duce  haemoptysis 
frequentissima  occurrit  intra  14  —  36  aetatis  annum.  Etsi  hoc  ceU 

lleit)  et  alii  ex  aortae  majori  evolutione  ac  firmitate,  et  ex  hinc 
inde  causata  sanguinis  per  pulmones  circulatione  vitiosa  expli¬ 
candum  esse  putent;  tamen  ne  praetervideas,  sanguinis  con¬ 
gestiones  in  organis  pectoris  sub  eorum  evolutionis  periodo 
frequentius  occurrentes,  praecipuam  haemoptyseos  contingentis 
causam  agnoscendas  esse;  sic  etiam  prouti  epistaxis  ex  eadem 
ratione  aetati  puerili  familiaris  esse  videtur ;  ita  et  aetas  juveni¬ 
lis,  qua  periodus  organorum  respirationis  formandorum,  circa 
annum  14  — 18  maximam  ostendit  in  haemoptysim dispositionem; 
quae  vero  in  foeminis  tamen  prius  quam  in  viris  evanescit,  san¬ 
guinis  torrente  magis  ad  uterum  converso ;  quum  e  contra  sexus 
virilis  pari  cum  ejus  serae  evolutionis  passu  hac  propensione, 
aetatis  30 mo  anno  adhuc  detinetur. 

C.  In  constitutione  plethorica  —  tamen  hic  rarius  quam  i 

I).  In  constitutione  phthisica  —  cujus  essentia  in  excedente 
irritabilitate  hervorum,  et  vasorum,  cum  synchronistica  procli¬ 
vitate  ad  sanguinis  congestiones  versus  pulmones,  eorumque 
rationibus  spatii  angustatis  consistit:  sunt  nempe  individua  phthi¬ 
sica  tenera,  membris  gracilibus  pollentia,  dimensionis  corporis 
in  longum  excedentis,  thoracis  plani  angusti  impressi ;  collum 
tenue  longum,  scapulae  elevatae  alaeformes,  cutis  tenera,  mollis* 
alba,  cum  venis  translucentibus,  rubor  genarum  circumscriptus, 
irritabilitas  in  systemate  vasorum  magna,  pulsus  frequentior, 
incitatus,  versatilis ;  in  genere  receptivitas  magiia,  reactio  minor 
adest.  Haec  individua  jam  puerili  aetate,  spasmis  vexantur  sen- 
sibilitatem  ac  irritabilitatem  in  omnibus  morbis  auctam  annun¬ 
tiant,  maxime  vero  tamen  omnium  irritabilitas  organorum  respi¬ 
rationis  excedit,  qua  fit  ut  levissimum  refrigerium  tussim,  catar* 
rhum,  pneumoniam,  producat. 

M.  Iri  opificiis  diversis  —  si  cum  pulrimnum  nimia  intentione* 
aut  aeris  inspirandi  inquinatione  contingunt;  —  priori  iri  casu: 
musici  instrumenta  flatilia  tractantes,  scenarii,  declamatores, 
concinnatores  ;  —  posteriori  vero  homines  in  fodinis  laborantes, 
metalla  diversa  tractantes  in  hoc  malum  disponent. 

Causae  excitantes. 


Quamvis  omnes  causae  profluvia  sanguinis  generis  cujusvis 
excitantes,  haemoptysi  etiam  faventes  agnoscis ;  nec  tamen  ullae 
desunt,  quae  magis  directe  pulmones  feriunt,  pneumonorrhagiae 
procreandae  maximae  inserviunt. 

a.  Pneumonorrhagiam  activam  causant :  athmosphaera  oxy- 
genio  dives,  frigida  —  venti  septemtrionales,  aut  ex  re¬ 
gione  septemtrionem  inter  et  ortum  intermedia  flantes; 
hinc  talis  haemoptysis  etiam  qua  morbus  epidemicus 
occurri  potest,  quali  de  epidemia  cel.  Sydenham  Oolim 
ab  ipso  observata,  mentionem  facit.  Insuper  causatur 
potulentis  spirituosis,  crebro  in  usum  tractis  —  remediis 
aethereo  resinosis,  balsamis  nativis,  irritamentis  gastri¬ 
cis,  vermibus;  intentione  corporis  ac  pulmonum  violenta: 
per  cursum  saltum,  aequitationem,  risum  effraenem,  cla¬ 
morem,  nixum  fortiorem  sub  alvi  excretione,  ac  partu 
difficili,  ponderis  gravis  elevationem,  ac  per  laesiones 
diversas  mechanicas. 

b.  Haemoptysi,  cum  charactere  eretbismi,  inducendae  fa¬ 
vent:  altior  gradus  caloris  expandentis,  subito  intrans 
frigore  praegresso,  uti  in  tempore  vernali  non  raro  ac¬ 
cidit;  humorum  jactura  nobilium,  energia  musculari  fraC- 
ta,  et  irritabilitate  evecta;  inde  haemoptysis  ex  lactatione 
protracta,  ex  deperdita  magna  Copia  spermatis  (tabes 
dorsalis);  —  refrigerium  extremitatum  inferiorum,  re-* 
tentio  emansio  ac  suppressio  cujuscumque  sanguinis  pro¬ 
fluvii  habitualis :  ataxia  mensium  ac  haemorrhoiduin, 
balnea  frigida  corpore  aestuante  in  usum  vocata,  vapores 
acidorum  mineralium,  arsenieales,  merculiales,  inspiratio 
pulverum  vegetabilium  acrium  etc. 
e.  Pneumonorrhagiam  passivam  pariunt  causae  quaecumque 
in  genere  profluviis  hujus  characteris  gignendis  favent, 
vires  vitales  imprimis  systematis  sanguiferi  mediatini 
aut  imediatim  frangunt,  debilitant,  irritabilitatem  depri- 


1)  Opera  omnia  Sect.  VI.  cap.  7.  pag.  285. 

munt  sanguinemqiie  solvunt;  uti :  continuae  humorum 
nobilium  evacuationes,  nutrimenta  vilia  depravata  pu¬ 
trescentia,  athmosphaera  calido  —  humida,  aer  oxygenio 
orbatus,  materiis  nocivis  inquinatus  mora  in  habitaculis  hu- 
midis.  Animi  pathemata  deprimentia  abusus  remediorum 
solventium  delibitantium  narcoticorum ;  febris  putrida, 
catarrhi  inveterati  et  male  tractati,  scorbutus,  morbus 
maculosus  Werlhofii,  contagium,  pestis  orientalis  typhi 
variolarum  etc. 

Insuper  haemoptysis,  circulatione  in  aliis  corporis  partibus 
quacumque  ex  causa  impedita;  vestimentis  angustis,  vitiis  cordis 
organicis  spasmis,  infarctibus  viscerum  abdominalium  hepatis, 
lienis  etc.  excitari  potest;  quum  sanguis  e  contra  majori  impetu 
organa  mollioris  structurae  adgreditur  et  in  iis  accumulatur ; 
pulmones  spongiosi  nullam  fere  resistentiam  offerentes,  rivum 
hunc  cruoris  majorem  extrinsecus  fluere  patiuntur. 

Causa  proxima. 

Haec  in  nonnullis  casibus  consistere  videtur  in  solutione 
continuitatis  vasorum  haematophororum  Diaeresi ;  quae  iterum 
aut  per  rhexim  -  rupturam  vasorum,-  aut  per'  diabrosim- ero¬ 
sionem  vasorum  per  ulcerationem  aut  supurationem  causatam. 
—  Sed  haemorrhagia  in  his  organis  longe  plurimum  non  per 
solutionem  continui ,  sed  ope  transudationis  contingit  et  quidem 
aut  per  diapedesim,  —  per  exiguos  parietum  vasorum  sangui- 
ferorum  poros,  aut  per  secretionem  morbosam,  per  ostia  in  fini¬ 
bus  vasorum  haematophororum  minima,  quae  vero  pro  diver¬ 
sitate  conditionis  energiae  vitalis  triplicem  haemoptysim  gignit; 
hinc  et  causa  proxima  (Frank,  Spangenberg ,  Haase )  triplex 
stabilienda  est: 

a,  Pneumonorrhagia  activa  monstrat  vitam  pulmonum 
exaltatam  cum  circulo  sanguinis  accelerato,  calo¬ 
rem  valde  evolutum  cruoris  indolem  plasticam.  Hic 
profluvium  per  secretionem  cruoris  in  vasculis  ca¬ 
pillaribus  vigentem  producitur, 
b.  Pneumonorrhagia  erethistica  g’audet  majori  vasorum 
agilitate  cum  deficiente  statu  sanguinis  phlogistico ; 

hinc  vasa  minora  sanguini  majori  impetu  adpulso, 
minorem  resistentiam  offerentia >  ejus  ffUxum  cau- 
sant. 

c.  In  Pneumonorrhagia  passiva  processus  vitalis  pul¬ 
monum  languet,  energia  vasorum  imminuta,  san¬ 
guinis  in  pulmonibus  accumulatio  cum  relaxatione 
partium  contingit,  qua  eruor  tenuis,  exiguam  pla- 
sticitatem  offerens  per  laxos,  et  diductos  vasorum 
parietes  exprimitur. 

Diversi  exitus  morbi. 

Transitus  pneumonorrhagiae  est  uti  aliorum  morborum  aut 
in  sanitatem,  aut  in  alios  morbos,  aut  in  inorteiA. 

a.  In  sanitatem  transitum  annuntiant:  quantitas  sangui¬ 
nis  excreti  paulisper  imminuta,  color  ejus  aliena¬ 
tus  ex  bruneseenle  nigricans  *  mucus  dein  solus  fla¬ 
vescens  expectoratus  ,  sic  et  hoc  colore  evanido 
sputa  tenacia,  globosa  ,  uti  in  pneumonia  ejecta 
( Schonlein .)  —  Hic  felix  exitus  tantum  in  pneumo- 
norrhagia  activa  gradus  mitioris  saepissime  con¬ 
spicitur,  quae  jam  natura  sua,  cum  notabili  leva¬ 
mine  aegri  procedit,  eo  magis  in  sanitatem  abitura, 
quo  recentior,  minus  inveterata,  et  causis  leviori¬ 
bus  facile  amovendis  producta  sil ;  si  in  individuis 
plethoricis  causis  eam  augentibus  evitatis,  ex  sup¬ 
pressis  cataineniis  ac  haemorrhoidibus  exorta  sit; 
si  sanguinis  jactura  aegri  vires  nedum  exhausit,  ab¬ 
sente  dispositione  haereditaria.  In  phlogosi  pulmo¬ 
num  haemorrhagia  ut  critica  contingit. 

b.  Praesente  dispositione  mala  pneumonorrhagia  luben- 
ter  in  alios  morbos  exitum  facit,  praecipue  si  me¬ 
thodo  perversa  tractata  per  longiorem  durationem, 
notabilem  sanguinis  jacturam  causavil.  Sic  transire 
amat  in  inflammationem  texturae  pulmonum  aut  ex- 
iravasaium  circumdantis  aut  ad  majorem  pulmonum 

partem  extensae;  quod  contendente  J.  L.  Schonleln  , 
creberrime  accidere  solet;  —  in  oedema  pulmonum 
praecipue  in  hominibus  senio  confectis  humore  aquo¬ 
so  in  tellam  cellulosam  singulas  vesiculas  pulmonum 
aereas  connectentem  effuso  cujus  transitus  diagnosim 
inferiorum  extremitatum  oedema  urinae  fluxus  re¬ 
strictus  dilucidare  solent;  —  in  phthisim  pulmona¬ 
lem  ;  —  febrim  depascentem;  • —  hydropem;  — 
asthma,  et  alias  cachexias. 

c.  In  mortem  transit  aut  subito  per  apoplexiam  pulmo¬ 
num  (Schonlein)  tanta  quantitate  sanguinis  aut  in 
pulmonum  parenchyma  aut  in  bronchos  effusa,  ut 
vesiculae  aeriferae  inpermeabiles  factae  suffocatio¬ 
nis  periculum  inducant;  aut  lentius  per  phthisim, 
oedema  pulmonum  per  statum  asphycticum  magna 
sanguinis  jactura  in  veram  mortem  transeuntem; 
sic  et  per  alios  morbos  posthumos. 

Momenta  prognostica, 

Pneumonorrhagia  in  genere  sistit  morbum  nunquam  peri¬ 
culo  destitutum;  uti  jam  Hippocrates  *)  hanc  veritatem  agno¬ 
scens:  „Sanguis,  inquit,  sursum  quidem  qualiscumque  fuerit 
malus.”  Minime  vero  prognosis  solo  sanguinis  profluvio  limi¬ 
tatur,  imo  potius  dignitatem  organi  ejusque  continuum  motum 
causas  excitantes  et  prae  omnibus  status  morbosos  haemorrha¬ 
giam  suffulcientes  et  qua  effectus  phthisim  subsequutam  incul¬ 
panda  puta,  quibus  talis  haemorrhagia  periculosa  evadit.  In- 
genere,  quo  praecocius  ac  vehementius  critoris  profluvium  in¬ 
trat,  quo  magis  vires  vitales  exhauriuntur  ac  functio  pulmonum 
coarctatur,  quo  difficilius  causa  amovi  potest,  eo  plus  pericuH 
haemorrhagia  annuntiabit. 


2  * 


*)  Aphorism.  XV.  Sect.  7. 

Speciatim  vero  prognosim  dirigunt: 

A.  Character  morbi.  Activa  enim  pneumonorrhagia  fau¬ 
stiorem  admittit  prognosim ,  quam  erethistica ;  haec  vero  lae¬ 
tiorem  quam  passiva.  Quamquam  activam  haemoptysim  haud 
raro  absque  peculiari  dispositione  evolutam,  febrim  ac  pneumo¬ 
niam  comitantem ,  et  in  localibus  brevi  durantibus  congestioni¬ 
bus  radicantem  invenis,  quae  minimo  cum  periculo  decurrit  ta¬ 
men  est,  quod  tuam  prophetiam  restringas  oporteat;  si  febris 
ac  inflammatio  pulmonum  ad  majorem  gradum  evehuntur;  tus¬ 
sis  intensior,  dolor  ac  anxietas  magna  intrant,  suppuratio  mi¬ 
natur.  —  Cum  erethismo  incedens  pneumonorrhagia  magis  peri¬ 
culosa  fit  praedominanle  dispositione  phthisica,  et  profluvio  sae¬ 
pius  recurrente,  quam  sub  conditionibus  contrariis.  —  Passiva 
haemorrhagia  pulmonum  omnium  periculosissima  praecipue  si 
cum  febri  putrida  aut  scorbuto  juncta  procedit. 

15,  ltelalio  causalis.  Brevi  tempore  tantum  in  organismum 
agentibus  causis  externis,  si  v.  c.  motu  musculari  intensiori 
aut  pulmonum  majori  adstrictione  provocata  fuerit  haemorrha¬ 
gia  pulmonalis,  laetiorem  admittit  prophetiam  quam  si  dispo¬ 
sitioni  ac  habitui  phthisico  juncta,  insuper  per  vitia  organica 
viscerum  cavi  thoracis  et  abdominis  provocata  ac  sustentata 
fuerit,  quorum  remotio  extra  limites  artis  medicae  jacere  ne¬ 
mini  dubium. 

C.  Aetas  aegri.  Juniora  individua  tempore  pubertatis  of¬ 
fendens  haemorrhagia  pulmonum,  semper  sistit  morbum  omino¬ 
sum  ;  quum  hac  vitae  periodo  vasa  pulmonum  haematophora 
nedum  firmitate  debita  gaudent,  et  sanguis  versus  organa  pe¬ 
ctoralia  in  sequelam  eorum  evolutionis  majori  impetu  propelli¬ 
tur.  —  Haemoptysis  vero  aetate  provectioribus  in  individuis  in¬ 
tra  30  —  50  annos  adparens  plurimis  in  casibus  functionem 
vicariam  calameniorum  ac  haemorrhoidum  anormalium  susce¬ 
pisse  videtur,  a  quorum  faciliori  aut  difficiliori  reductione  ad 
pristinam  normam  prognosis  aut  laetior,  aut  tristior  sonabit; 
nec  desunt  casus  ubi  etiam  absente  habitu  phthisico  tales  hae- 


morrhagiae  vicariae  ob  inductas  desorganisationes  pulmonum 
deplorandam  aegri  sortem  reliquere. 

D.  Constitutio  corporis.  Hoc  respectu  prae  omnibus  ha¬ 
bitus  aegri  phthisicus  in  deformitate  et  coarctatione  pectoris 
nec  non  in  majori  organorum  respirationis  irritabilitate  funda¬ 
tus  ,  praesagium  faustum  limitabit. 

E.  Sexus.  Cum  in  sexu  sequiore  congestiones  sanguinis 
in  pulmones  citius  desinant,  et  ad  partes  genitales  convertan¬ 
tur,  hinc  pneumonorrhagia  in  foeminis  minus  timenda,  quam 
in  viris  ;  sic  et  in  foeminis  gravidis,  ac  puellis  nedum  men¬ 
struantibus  pneumonorrhagia  minus  periculosa  adparet ;  nam 
experientia  teste  post  partum  ac  menstruorum  adparitionem , 
sanguinis  cursu  ad  has  plagas  corporis  directo  haemorrhagia 
silebit;  sic  et  in  foeminis  aetatis  provectioris,  sanguinis  fluxus 
e  pulmonibus  occurrens,  crebro  cum  ataxia  menstruorum  ne¬ 
xum  fovet,  et  his  restitutis  facile  sanari  potest. 

F.  Quantitas  sanguinis.  Accidit  saepe  quod  sanguinis  quan¬ 
titas  una  vice  eliminati  vix  unciarum  0  — 8  pondus  transcendit; 
sed  tamen  hac  minori  quantitate  saepius  recidiva,  notabilis,  hu¬ 
jus  laticis  nobilissimi  jactura  jam  vitae  periculum  non  exiguum 
causare  valet.  Occurrunt  etiam  (licet  rarissime)  casus,  ubi  per 
os  justo  major  sanguinis  quantitas  ad  semel  eliminetur  (in  hae¬ 
morrhagia  pulmonum  proprie  sic  dicta)  quod  si  accidit,  sympto¬ 
mata  majoris csanguinis  jacturae  sub  ipso  jam  insultu  in  conspe¬ 
ctum  venient.  Casus  hie  periculosior  adhuc  evadit  peaesenlibus 
insimul  vitiis  pulmonum  organicis,  nam  licet  profluvium  cruoris 
cesset,  tamen  phthisis  pulmonalis  frequentissime  remanet,  aut 
suffocatio  inducitur. 

G.  Qualitas  sanguinis  eliminati.  Majorem  spem  prodit , 
sanguis  spissus,  laete  ruber,  crassam  crustam  pleuriticam  for¬ 
mans;  nam  indicat  characterem  pneumonorrhagiae  activum, — 
Minus  spei  promittit,  sanguis,  majori  quantitate  eliminatus, 
tenuis ,  laete  ruber  characterem  erethisticum  denotans.  Om¬ 
nium  vero  tristissimam  prophetiam  sistit;  profluvium  e  pulmo¬ 
nibus  cruoris  tenuissimi  resoluti  nigri;  characterem  passivum 
arguentis.  — 

H.  Locus  sanguinem  plorans.  Sanguis  ex  trachea  ejusque 
ramis  profluens  ,  faustiorem ,  illo  ex  pulmonum  substantia  ve¬ 
niente  prognosim  admittit;  nec  tamen  praetervidenduin  est, 
quod  in  priori  casu,  praesente  dispositione  scrophulosa,  vasis 
majoribus  sanguinem  fundentibus,  haemorrhagia  etsi  sit  ex  tra¬ 
chea,  phthisini  trachealem  causare  valet. 

I.  Symptomata  haemoptysim  comitantia.  Male  omen  si¬ 
stunt;  tussis  vehemens,  dolor  in  pectore  fixus,  asthma;  nam 
sunt  signa  vitiorum  thoracis  localium;  ejectio  puris,  febris  va¬ 
lida,  finita  haemorrhagia  adhuc  perstans;  pulsus  parvus,  fre¬ 
quens  contractus,  rubedo  genarum  circumscripta,  sudores  no¬ 
cturni  profusi,  cum  synchronistico  virium  decremento  ;  nam 
sistunt  phoenomena  phthiseos  incipientis. 

K.  Simplicitas  et  complicatio  cum  aliis  morbis.  Quaelibet 
pneumonorrhagia  simplex,  complicatae  praeferenda  est;  com¬ 
plicationes  vero  cum  morbis  characteris  activi,  minus  periculi 
habent,  quam  si  haemorrhagia  cum  morbis  characteris  erethis- 
mi  complicata  procedit ,  pessimam  prognosim  reddunt  compli¬ 
cationes  cum  febre  putrida  et  scorbuto.  Vitia  organica,  atque 
suppurationes  organorum  in  cavo  thoracis  locatorum  seinper  si¬ 
stunt  summe  ominosas  complicationes  pneumonorrhagiae. 

Momenta  therapeutica. 

Cuilibet,  momenta  hucusque  relata  attenta  mente  perpen¬ 
denti,  amotionem  causarum  disponentium  et  excitantium  prin¬ 
cipalem  indicationem  in  tractando  hoc  morbo  sistere;  tunc  dein 
complicationum,  characteris  et  indolis,  modique  profluvii  si- 
multaneum  respectum  habere,  non  dubium  erit.  Alia  ergo  in¬ 
stituatur  pneumonorrhagiae  therapia  sub  invasione  ,  alia  hac 
absoluta. 

Cura  sub  insultu. 

Praeprimis  hic  indicatio  intrat,  sanguinis  circulum  ,  in 
omni  corpore,  prae  omnibus  vero  in  pulmonibus  pacare.  Amo¬ 
veantur  causae  praesentes  transitoriae,  restituantur  alia  pro- 

fluvia  sanguinis  forsan  suppressa;  athmosphaera  aegrum  cir¬ 
cumdans  ul  ab  omni  inquinatione  libera  nep  nimis  frigida ;  po- 
natur  aeger  in  lectum  temperaturae  moderatae,  ut  caput  et  tho¬ 
rax  quidpiam  altius  locata  sint,  spolietur  omnibus  corpus  ar- 
ctius  stringentibus  vestimentis,  obtegatur  tegmine  leviore ,  ob¬ 
servet  summam  quietem,  praecipue  quiescant  organa  respirato¬ 
ria,  nec  multum  loquendo  intendantur ,  omnisque  animi  eom- 
motus  quantum  possibile,  sit  placandus,  potulenta  et  nutrimen¬ 
ta  tussim  moventia  sunt  vitanda.  Sed  omnium  primum  respec¬ 
tum  in  hoc  morbo  tractando  sibi  exposcit  character  quo  proce¬ 
dit ;  nimirum  anne  sit  activus,  eretbicus  ,  anne  passivu&, 
{Haas  9} 

f 

Cura  pneumonorrhagiae  characteris  activi 

Sunt  multi  casus  in  quibus  cura  negativa  haemoptysi  so-- 
piendae  jam  sufficit;  haemorrhagia  autem  frequenter  revertente, 
hoc  charactere  stipata  ,  therapia  effieacior,  in  apparatu  anti- 
phlogistico  strictiori  imo  strictissimo  consistens,  in  usum  vo¬ 
canda  erit ;  et  ex  hoc  qua  efficacissimum  remedium  seligenda 
est  sanguinis  depletio  universalis,  quae  eo  largior  sit  oportet , 
quo  major  febris,  quo  plenior  duriorque  pulsus,  quo  velie- 
mentiores  sint  in  pectore  dolores  quo  intensior  tussis.  Sanguis 
tussi  expulsus  nunquam  vetat  venaesectionem ,  dummodo  sym¬ 
ptomata  debilitatis  per  majorem  laticis  cruentrjaeturam  indu¬ 
ctae:  pulsus  debilis,  parvus  etc.  absint. —  Quantitas  sanguinis 
evacuandi  debet  adcommodari  constitutioni  individuali  aegri,  ei 
intensitati  morbi  ;  in  multis  casibus  evacuamus  sanguinem  ab 
unciis  sex  usque  ad  libram  unam  ,  in  aegris  debilioribus  tene¬ 
rioribus  saepe  sufticit  uncias  quatuor,  tres,  evacuasse.  Praefe¬ 
runt  alii  sectionem  venae  in  brachio’  lateris  illius  in  quo  aeger 
dolores  accusat,  alii  vero  Richter ^  in  partibus  remotis,  iri 
extremitatibus  inferioribus  nempe  instituere;  aliis  in  locis  phle¬ 
botomiam  facere  non  est  moris.  —  Venaesectiones  explorato¬ 
rias  parvas  a  cel.  Reil  commendatas  ,  cel.  Haase  aliique  impug¬ 
nant,  quod  revulsioni  faciendae  nequaquam  sufficiant,  In  hae- 


moptysi  aliis  ex  profluviis  suppressis  (uli :  fluxu  haemorrhoidali, 
menstruo)  exorta  praecedat  detractio  cruoris  universalis,  tum 
topice  pro  re  nata  ad  pudenda  orificium  ani,  hirudines;  vel  ad 
internam  femorum  superficiem,  os  sacrum,  perinaeumque  cu- 

* 

curbiteae  cruentae  adplicentur;  succedet  forsan  hac  agendi  ratio¬ 
ne,  fluxum  suppressum  iterum  restituere,  atque  morbi  pericu¬ 
lum  minantis ,  sanationem  procurare.  — 

Interne  sumantur  remedia  antiphlogistica  emollientia,  mu- 
cilaginosa,  oleosa.  Ita  exhibebimus:  decoctum  hordei  cum  oxy- 
melle  simplici,  syrupo  rubi  idaei ,  succo  citri,  saccharo;  aut 
decoctum  althaeae,  salep:  vel  emulsionein  tenuem  e  seminibus 
cucurbitarum,  melonum,  cucumerum,  amygdalarum  dulcium, 
vel  emulsiones  oleosas  ex  oleo  amygdalarum,  lini,  aut  ricini 
( Wendt  et  HandeV) ,  Optime  autem  haec  aliquid  tepida  sumuntur. 

Utiliter  his  adjungitur  nitrum,  ob  vim  suam  refrigerantem, 
solventem  et  plasticitatem  sanguinis  imminuentem,  qui  etiam 
cremori  tartari  junctus  forma  pulveris  exhibetur.  CcI.aS 'pangen- 
berg  in  illo  casu  ubi  pneumonorrhagia  activa  causam  in  retro- 
pulsis  morbis  cutaneis  agnoscit,  recommendat  salem  ammonia- 
cum  cujus  tamen  usus  majorem  adhuc  ac  is  nitri  requirit  cir¬ 
cumspectionem. —  Hujus  loci  etiam  sunt:  acida  vegetabilia  di¬ 
luta  quae  tamen  ne  tussim  moveant,  nunquam  sola  verum  seni* 
per  cum  syrupo,  saccharo  mucilaginibus  propinanda  erunt,  quo 
scopo:  limonada  cum  multo  saccharo;  acetum,  acidum  tartri- 
cum  etc.  multa  aqua  diluta  exhibentur ;  gastricismo  aut  alvi  ob¬ 
structione  praesente  eccoprotica  mitiora  uti :  Pulpae  lamarindo- 
rum,  prunorum,  cassiae  etc.  cum  enematibus  ordinantur. 

Externa  remedia  vigente  hoc  charactere  sunt:  derivantia- 
nullatenus  sic  dicta  sanguinem  sistentia  v.  c.  fomentationes  ex 
aceto  et  aqua,  frigidae  etc.  si  ad  pectus  ponerentur*  quibus, 
sanguinis  fluxu  forsan  pro  momento  sopito,  serius  valida  tus¬ 
sis  et  vera  pneumonia  excitarentur,  vehementiori  proruptui  san¬ 
guinis  occasionem  praebentes. 

Hinc  remediorum  externorum  usus  restringetur  ad  jam  com¬ 
memoratam  venaesectionem  hirudines  loco  remotiori  adhibitos 
pediluvia  tepida,  fomenta  pedum  calida,  enemata  moderate  adpli- 

cala.  —  Omnibus  his  regimen  diaeteticum  congruam  jungatur 
necesse  est.  In  genere  diaeta  stricte  antiphlogistiea  observanda, 
potulenta  et  nutrimenta  absque  stimulo  et  aromate  in  usum  tra¬ 
henda  erunt.  Maxima  attentio,  ut  jam  supra  monui,  in  situm  ae¬ 
groti  convertenda  est;  hic  potius  sedentarius  sit  quam  jacens, 
evitentur  sedulo  omnes  intentiones  pulmonum  loquendo,  vocife¬ 
rando,  aut  inani  tussi;  arceantur  stimuli  physici  aut  psychici ;  cu¬ 
bile  sit  temperatum,  lectus  duriusculus  etc. 

Cura  pneumonorrhag-iae  cum  erethismo. 

Haemoptysi  cum  charactere  erethismi  procedente  omnium 
prima  eruendum  est,  anne  et  hic  sanguinis  depletionem  univer¬ 
salem  instituere  liceat  ?  —  *S 'pangenberg  O  et  asseclae  theoriae 
incitationis  eam  plane  rejiciunt;  alii  vero  ( Reil )  experientia  teste 
eam  admittunt  contendentes :  venaesectionem  moderate  et  certa 
sub  indicatione  institutam  etsi  sit  quatuor  unciarum,  praeverti 
posse  quominus  aeger  serius  uncias  duodecim  amittat;  nam  sae¬ 
pe  occurrunt  casus,  ubi  tota  constitutio  corporis,  symptomata 
morbum  praecedentia  et  concomitantia:  pulsus  nempe  contractus, 
frigus  extremitatum,  urinae  pallidae  et  alia  indolem  morbi  spas¬ 
ticam  evincunt,  et  tamen  extensive  major  activitas  systematis 
arteriosi,  cum  congestione  sanguinis  ad  pulmones  majore,  venae¬ 
sectionem  instituendam  esse  svadent. 

Momenta  cel.  Haase  pro  phlebotomia  instituenda  sequentia 
indicat:  1.  Majorem  sanguinis  congestionem  in  pulmones.  2.  Mor¬ 
bum  recentem  aegrum  antea  non  infestantem  —  dispositionem 
in  eundum  exiguam.  3.  Symptomata,  quae  haemorrhagiam  e  se¬ 
cretione  obtinerfe  aocent.  4.  Haemoptysin  ex  suppresso  calame- 
niorumac  haemorrhoidum  fluxu;  momentum  hoc  ultimum  excep¬ 
tiones  innumeras  admittens  minimi  est  valoris.  Dantur  tamen  ca¬ 
sus  ubi  debilitas  magna  omnem  sanguinis  missionem  interdicit, 
quamquam  habitus  phthisicus  eam  non  semper  et  ubique  prohi¬ 
bet,  imo  potius  phthiseos  verae  evolutio  per  hoc  unicum  reme¬ 
dium  saepe  praevertitur.  Si  ergo  omnibus  circumstantiis  rite  et 

exacte  pensitatis,  indicationem  et  contraindicationem  pro  venae- 
sectione  suscipienda  dirigentibus  ;  tamen  hanc  instituendam  esse 
putes,  nolli  praetervidere  sanguinem  semper  minori  in  quantita¬ 
te  in  pleumonorrhagia  activa  esse  mittendum,  ejusque  depletio¬ 
nem  nori  pluries  repetendam. 

Quae  interne  sumuntur  remedia  sint  talia  oportet  ut  irrita¬ 
bilitatem  morbosam  vasorum  haematophororum  imprimis  pulmo¬ 
num  imminuere  valeant.  Multi  huic  scopo  contra  omnem  pneu- 
monorrhagiam  commendarunt  aquam  frigidam,  tam  interne  quam 
externe  adhibendam ;  sed  minime  in  omni  haemoptoe  hoc  reme¬ 
dium  heroicum  svadebis,  perpendens,  hanc  curam  quam  saepis¬ 
sime  jam  noxiam  fuisse  ,  symptomatibus  tracheitidis  et  bronchi¬ 
tidis  chronicae  in  phthisim  nulla  arte  sufferendam  transeuntis  etsi 
profluvium  cessaverit,  inductis. 

Talibus  sub  circumstantiis,  magis  votis  respondebunt  emol¬ 
lientia  blandissima,  enmlsiones  tenues,  acida  vegetabilia  diluta 
jam  supra  laudata;  —  longe  frequentius  adhuc  acida  mineralia 
prosunt,  quum  energiam  arteriarum  evehunt,  irritabilitatem  ex¬ 
cedentem  in  iis  compescunt;  ex  his  maxime  commendant  medici 
acidum  phosphoricum  cum  decocto  emolliente  summendum;  pari 
utilitate  gaudet  acidum  sufluricum  dilutum  et  in  specie  liquor 
acidus  Halleri.  Quamquam  recenliori  tempore  plumbum  aceticum 
huic  scopo  in  pneumonorrhagia  cum  erethismo  a  Jahn  optato 
cum  eventu  saepius  adhibitum  fuerit ;  0  tamen  cel.  Haase  aci¬ 
dis  mineralibus  hoc  remedium  superfluum  factum  esse,  contendit. 

Ubi  exaltata  irritabilitas  potius  in  statu  nervorum  abnormi 
posita  est,  remedia  paregorica  volis  respondent,  Cel.  Harles 
hoc  scopo  oleum  hyasciami  coctum  forma  emulsionis  porrigen¬ 
dum  qua  specificum  celebrat ;  saepe  vero  plus  tamen  ab  aliis  nar¬ 
coticis  uti:  caulibus  dulcamarae,  extracto  lactucae  sativae,  hyos- 
ciami  ( Fr .  Hoffmann ),  cicutae,  sperandum  est. 

Digitalis  purpurea  testante  Franc  comprobatae  virtutis  si¬ 
stit  pharmacon,  quod  fere  specifice  exaltatam  irritabilitatem  sys- 


1)  Burdach  syst.  ber  2frjnet)mtftcflebre.  SBanb  I.  <S.  328. 

leniatis  arteriosi  deprimit,  symptomata  erethismi  temperat,  or- 
gasmum  et  congestiones  dissipat,  pulsum  liberiorem  tardiorem, 
rarioremque  reddit:  exhibetur  jam  sola  jam  opio  nupta,  jam  for¬ 
ma  pulveris,  jam  infusi,  nequaquam  forma  decocti,  in  quo  maxi¬ 
mam  copiam  partium  constituentium  efficaeium  volatilium  amittit. 

Opium  sub  maximo  erethismo,  tussi  spasmodica  compositis 
undis  febrilibus,  et  orgasmo  pacato  in  pneumonorrhagia  eximium 
remedium  sistit.  Exhibetur  aut  forma  pulveris  aut  pilularum, 
tincturae,  aut  solum,  aut  cum  ipecacuanha  copulatum-  Sed  prae¬ 
sente  nimia  sensibilitate  non  tam  certa  lide  gaudent.  Pulveres 
Doweri,  quum,  etsi  minimis  dosibus,  Ipecacuanha  hic  noxium 
vomitum  causare  posset  ( Haase ). 

Multum  quoque  aevo  nostro  aqua  laurocerassi  et  acidum 
hydrocyanicum,  in  morbis  viarum  respirationis  a  medicis  pluri¬ 
bus  cum  decoctis  emollientibus  summenda  commendata  sunt.  Re¬ 
media  etiam  antagonislica  saepe  sat  cito  haemorrhagiam  talem 
sistere  valent :  uti  sal  culinaris  i)  sal  amarus,  sal  mirabilis  Glau- 
beri,  arcanum  duplicatum ;  quum  stimulo  salino  tubum  intestina¬ 
lem  irritant  irritationem  excedentem  in  trachea  et  bronchis  an- 
tagonistice  compescendo,  haemorrhagiam  hic  vigentem  sopiunt. 
Hi  sales  ibi  imprimis  indicantur,  ubi  alvus  clausa  est,  praesente 
diarrhoea  contraindicentur. 

Remedia  externa  in  haemoptysi  cum  erethismo  eximia  utili¬ 
tate  gaudent  uti:  pediluvia  tepida  seminibus  sinapis,  cineribus, 
sale  communi  impraegnata;  frictio  pedum  cum  setaceo,  sinapis- 
mi  suris  imponendi ;  cucurbitae  siccae  superficiei  femorum  adap¬ 
tandae *  2)  vesicantia  pectori  dorso  etc,  adplicanda,  clysmata  emol¬ 
lientia  et  aperientia  etc. 

Sic  dicta  sanguinem  sistentia  remedia  cum  cautela  et  solum 
in  haemoptysi  per  anastomosim  (Haase)  excitata  nequaquam  ex 
secretione  cruoris  morbosa  profecta  in  usum  vocabuntur  uti  lotio 


‘)  3n  2tbf)anbtung  fur  praftifdje  2Cerdte.  23anb  II.  S.  55.  33anb  XV. 
S.  478  i  —  Michaelis  in  Richter’s  chir.  S$tbltotf)eE*  VII.  SBanb. 

pectoris  cum  aqua  frigida,  cum  hac  et  aceto  vel  cum  amonia 
pura  liquida ,  fomentatio  cum  nivibus  etc. 

Kemedia  antispasmodica  externa  hic  magis  oh  tussim 
pertinacem  et  molestam  quam  ob  haemorrhagiam  ipsam  in  usum 
trahuntur;  uti:  inunctiones  linimenti  volatilis  cum  opio,  solu¬ 
tio  balsami  Peruviani  in  spiritu  vini  etc.  Majorem  cautelam 
sibi  exposcunt  quoque  fomenta  antispastica,  cataplasmata  tepida, 
ex  pulveribus  chamomillae,  herbae  melissae,  roris  marini, 
hyosciami  et  cicutae  cum  vino  aut  aqua  paratae. 

Diaeta  sub  invasione  cum  eadem  prioris  convenit,  insultu 
finito  aeger  cibis  blande  nutrientibus,  digestu  facilibus  nutrien¬ 
dus  erit.  Generatim  consultius  est,  alimenta  saepius,  parva 
dosi  quam  rarius  et  larga  quantitate  concedere. 

Cura  pneumonorrhagiae  passivae. 

Haec  qua  periculosissima  omnium  subito  auxilium  expos¬ 
cit.  Indicata  hic  sunt  medicamenta  tonica  adstringentia  uti: 
radix  tormentillae ,  historiae,  cortex  peruvianus  etc.  acida  mi¬ 
neralia,  imprimis  acidum  vitrioli  dosi  majore  —  alumen  jam 
in  pulvere,  jam  in  sero  lactis  aut  decocto  adstringente  pro¬ 
pinatum;  succus  catechu,  gumi  kino  ;  radix  ratanhiae  (vires 
digestionis  tormentilla  etc.  minus  molestans.) 

Saepe  saepius  Cinnamomum  in  pulvere  ejus  aqua  destil¬ 
lata  aut  tinctura;  et  paralysi  instante  remedia  stimulantia, 
uti:  camphora,  moscillis,  rad.  sepentariae,  flor.  Arnieae, 
Aetheres,  olea  aetherea,  vinum  generosum  Tokayense  etc. 

Debilitate  magis  magisve  increscente  remedia  quoque 
externa  in  usum  trahenda  sunt;  uti  sinapismi,  vesicanlia, 
brachiis  pectorique  imponenda;  linimentum  volatile,  spiritus 
camphoratus  pectori  infricanda;  fomentationes  pectoris  cum 
aceto  aromatico,  camphora  imbuto,  cum  solutione  aluminis, 
ferri  sulfurici  etc. 

Diaeta  consistit  in  alimentis  eupeptis  valde  nutrientibus, 
aromate  conditis;  ut  sunt:  juscula  carnosa  fortia,  gelatina, 
cibi  animales  pro  potu  vinum  aqua  temperatum.  Cura  pneu- 

monorrhagiae  per  laesionem  mechanicam  inductae  a  priori 
vix  differt. 


Medela  pneumonorrhagiae  insultu  finito. 

Haemoptysi,  per  methodum  statui  individuali  adaequa¬ 
tam,  suffocata,  non  cura  omnis  pro  futuro  negligenda,  mor¬ 
bo  facile  revertente ;  imo  potius  examen  ulterius  instituendum, 
ut  diagnosis  eo  exactior  reddatur,  ut  causae  morbum  produ¬ 
centes,  sustentantes,  recidivam  procreantes  definiantur;  tum 
demum  indicatio  curae  ad  recidivam  praecavendam,  ab  ipsis 
causis  removendis  desumenda  erit.  Non  raro  ob  constitutio¬ 
nem  aegri  peculiarem,  ob  effectum  potentiarum  nocentium 
adhuc  superstitem,  dispositio  in  pneumonorrhagiam  activam 
manifesta  est;  in  hoc  casu  methodus  antiphlogistica  mitior 
cum  simili  vitae  regimine  per  tempus  longius  continuari  debet; 
ubi  diathesis  inflammatoria  per  sanguinis  conditionem  morbo¬ 
sam  alitur,  methodus  solvens  aestate  imprimis  in  usum  tra¬ 
henda,  valde  proficua  erit:  talibus  prodest  verno  tempore 
diaeta  lactea  serum  lactis,  acidulae  alcalinae  etc. 

Alias  status  dynamicus  pneumonorrhagiam  sustentans, 
potius  debilitatem  praesefert;  adquam  sufferendam ,  et  ad  irri¬ 
tabilitatem  morbosam  imminuendam,  cura  pro  diverso  statu 
individuali,  varia  adhibenda  est:  ita  saepe  acida  mineralia 
longiore  tempore  summi  debent.  —  Ubi  character  nervosus 
dominium  exercet  usus  remediorum  huic  correspondentium, 
protrahendus  erit;  cuncta  vero,  quae  sanguinis  circulum  cele¬ 
riorem  reddere,  congestionem  in  pulmonibus  producere  va¬ 
lent  sollicite  arcenda  sunt.  Praesente  debilitate  majore  me¬ 
thodus  roborans  congruum  inveniet  locum.  —  Ubi  pnemno- 
norrhagia  per  evacuationes  habituales  suppressas  aut  morbos 
alios  praeprimis  cutis  evanidas  producitur,  et  sustentatur, 
cura  restituendis  profluviis  et  revocandis  efflorescenliis  der- 
matis  intenta  esto.  —  Dum  infarctus  abdominales  et  obstruc¬ 
tio  alvina,  morbi  causam  gerunt,  solventia,  purgantia  mi¬ 
tiora,  opem  ferent.  Frequentissima  causa  morbi  uti  et  reci» 

divae,  illius  in  refrigerio  latet,  nimirum  ob  cutis  irritabilitatem 
magnam  circulatio  impeditur  congestio  autem  major  in  pulmo¬ 
nes  redditur;  ideo  ad  recidivam  hanc  impediendam  irritabilitas 
cutis  excedens,  imminuenda  per  lotiones  frigidas  debita  cautela, 
in  aestate  in  iluvio  instituendas.  Cullen  huic  scopo  vestitum 
laneum  ad  continuam  frictionem  cutis,  et  ad  refrigerium  faci¬ 
lius  evitandum  commendavit.  Inservient  etiam  huic  scopo,  ad 
recidivam  praecavendam  et  ad  irritabilitatem  et  congestionem 
in  pulmonibus  imminuendam  efficatiora  remedia,  uti:  cortex 
mezerei,  emplastrum  vesicatorium  perpetuum  fonticuli,  se- 
taceum,  adplicando  haec  brachiis  aut  parti  cuidam  pectoris. 
Ita  per  haec  remedia  statui  Indi  viduali  aceomodata  plurimis  ia 
casibus  pneumonorrhagiam  sanare  recidivamquae  illius  impe 
dire  valemus. 

Theses  defendendae . 


i. 

Respirationis  et  nutritionis  processus  eundem  prose¬ 
quuntur  finem. 


II. 

Sanguini  ceterisque  humoribus  vita  denegari  non  potest. 

III. 

Non  dantur  remedia  diuretica  absoluta. 

IV. 

»  *  /  ,  <  >  /  *  • 

Venae  potestate  absorbendi  gaudent. 

V. 

Caprificatio  plantarum  per  insecta  est  phantasiae  ludi¬ 
brium. 


VI. 

•  .  (  r'  -  11  - 

In  operatione  anevrysmatis  compressio  arteriae  plana* 
constrictioni  est  praeferenda. 

VII. 


Reclinatio  per  Scleroticonyxim  praestat  illa,  per  Kera- 
tonyxim. 

VIII. 

Haemoptoe  aut  fons  aut  sequela  tuberculoseos. 

IX. 

Haemorrhagia  nil ,  nisi  symptoma  morbi. 

X. 

Funiculus  umbilicalis  est  ligandus. 

XI. 

Influxus  hepatis  in  animum  gravis 

